TVO วิ่งต่อ 5% นิวไฮรอบ 3 ปี 4 เดือน โบรกแนะ “ซื้อเก็งกำไร” รับราคาถั่วเหลืองพุ่ง!
TVO วิ่งต่อ 5% นิวไฮรอบ 3 ปี 4 เดือน โบรกแนะ “ซื้อเก็งกำไร” รับราคาถั่วเหลืองพุ่ง!
18 ก.ย. 2563

ผู้สื่อข่าวรายงานว่า ราคาหุ้น บริษัท น้ำมันพืชไทย จำกัด (มหาชน) หรือ TVO ณ เวลา 10.24 น. อยู่ที่ระดับ 34 บาท บวก 1.50 บาท หรือ 4.62% สูงสุดที่ระดับ 34.50 บาท ต่ำสุดที่ระดับ 33.00 บาท ด้วยมูลค่าการซื้อขาย 204.66 ล้านบาท โดยราคาหุ้น TVO ปรับตัวเพิ่มขึ้นทำจุดสูงสุดอีกครั้งในรอบ 3 ปี 4 เดือน นับตั้งแต่ราคาปิดที่ระดัล 34.50 บาท เมื่อวันที่ 4 พ.ค. 2561

ด้านบริษัทหลักทรัพย์ โนมูระ พัฒนสิน จำกัด (มหาชน) ระบุว่า ขณะนี้แนะนำ “ซื้อเก็งกำไร” หุ้น TVO คาดกำไรสุทธิปีนี้เพิ่มขึ้น 5% จากยอดขายและกำไรขั้นต้น (Gross margin) เพิ่ม โดยประเมินกำไรครึ่งปีหลังยังเป็นจุดที่ดี คาดกำไรไตรมาส 3/2563 ทรงตัวจากไตรมาสก่อน เนื่องจากปริมาณขายเพิ่มจากไตรมาสก่อน หักล้าง Gross margin ลดจากไตรมาสก่อน
อย่างไรก็ตาม จุดน่าสนใจคือคาดกำไรไตรมาส 4/2563 เพิ่มจากไตรมาส 3/2563 เนื่องจากช่วงเทศกาลกินเจช่วยกระตุ้นยอดขายน้ำมันถั่วเหลือง รวมถึงบริษัทล็อกต้นทุนถั่วเหลืองจนถึงสิ้นปีแล้ว ขณะที่ราคาขายก็ล็อกถึงไตรมาส 3/2563 ซึ่งราคาถั่วเหลืองช่วงหลังเป็นสัญญาณเพิ่มขึ้นแรง ทำให้จะได้ประโยชน์ในไตรมาส 4/2563
ด้าน Valuation มองเป็นจุดซื้อเก็งกำไรรับราคาถั่วเหลืองทำนิวไฮ (new high) โดยซื้อขายอัตราส่วนราคาหุ้นต่อกำไรสุทธิ (PER) ปี 2564 ที่ 14.8 เท่า และมีอัตราผลตอบแทนของเงินปันผล (Dividend yield) สูง 5% โดยราคาถั่วเหลืองปรับตัวขึ้นต่อเนื่อง เป็นบวกต่อการบริหารต้นทุน หนุน Gross margin